
Forløbet op til besøget på Roager skole
   Vi startede ud med at finde ud af hvem gruppen egentligt skulle bestå af. Gruppen består af Lena, Harry og Mikael. Vi havde mange sange og sanglege, som vi havde nogle gode diskussioner om, hvilke vi skulle vælge.
Det tog lidt tid for os at finde et bestemt sted vi gerne ville hen og lave vores lille projekt, så vi skulle have både noget til børnehaven og til børnehaveklassen. Vi blev enige om at vi nok skulle have en 4 - 5 sange som vi skulle bruge. Vi valgte at vi ville bruge: vi har lejrbål her, knoglesangen, fingerpolka og boogie woogie. Disse sange valgte vi, da vi mente at de både kunne bruges i en børnehave og/eller i børnehaveklasse. Sangene blev også valgt da der var en rød tråd igennem dem alle, med at man skal bruge kroppen til de forskellige sange. Det endte med at vi valgte at tage ud i en børnehaveklasse i Roager, da Lena vidste at Roager skole gerne ville have nogen ud og lave sådanne forløb, da der også havde været det da hun var i øvelsespraktik.

Vores formål med de sange vi havde valgt:

· Vi har lejrbål her: Vi valgte at bruge denne sang så børnene skulle lære at høre efter hvad der blev sunget så de kunne gentage det bagefter. Vi ville også bruge sangen så børnene kunne lære at spille lidt på trommer. Vi fordelte trommer ud til hver tredje barn, og så skulle de lære at slå på trommen i en bestemt takt, samt at høre efter de andre for at følge takten på den måde.
· Knoglesangen: Med denne sang ville vi gerne få børnene til at tænke mere på hvordan knogler og led er sat sammen i kroppen på os, og hvordan de fungerer sammen. Vi ville også bruge det som en opvarmning, så alle deres led i kroppen var blevet varmet op til de skulle danse senere. Vi tænkte at den også ville være god for at få børnene til at kunne slappe af og slå sig løs, og det er knoglesangen god til da man står og spræller med alle kroppens dele.
· Fingerpolka: Til denne sang skulle de lære at bruge hænder og fødder, samt lære at danse. Den kan også bruges til at lære børn at danse og arbejde sammen om en opgave. De skulle øves i at kunne gøre to ting, da de både skulle synge og danse på samme tid.
· Boogie Woogie: Dette er en fortsættelse af knoglesangen, om at man skal lære hvor de forskellige dele er henne på kroppen og hvordan de fungerer. De skulle også lære at høre efter hvad det var man skulle gøre.
Pædagogiske overvejelser

   Vi ville have at de skulle have en god oplevelse med musik og bevægelse, idet der er for lidt bevægelse i skoletiden. 
Læren har mulighed for at møde børn og unge under mere ligeværdige forhold. Kulturaktiviteternes praktiske anvendelse virker motiverende på børn og unge.
(Gade, Nielsen 1996) Vores mening om at læreren selv skal være med i legen/bevægelsen er, at det giver mere indlevelse fra børnenes side. 
Vi valgte den ovenstående rækkefølge af sange og lege ud fra det synspunkt, at de skulle blive fortrolige med os inden de skulle lave nogle grænseoverskridende ting såsom, at se dum ud (knoglesang) og danse med en partner (fingerpolka). 
Med det musikforløb vi har haft, mener vi at kunne bruge Howard Gardners teori om de mange intelligenser. Nogle af de intelligenser vi mener at have brugt, er den musikalske intelligens, den kropslige/kinæstetiske intelligens og den sproglige intelligens.


Evaluering

   Vi spurgte lærerne om de havde lyst til at komme med nogle udtalelser om hvordan de syntes vores forløb var gået. Lærerne svarede at nogle af 6. klasse eleverne måske havde lyst til at give os ris og ros med vores forløb, da de jo også havde deltaget i vores forløb. Det viste sig nemlig da vi kom ud til skolen, at læreren halvvejs havde lovet 6. klasse at de måtte være med. Vi havde vores tvivl, om det var en god ide at de var med, da vi havde lidt på fornemmelsen at de muligvis kunne gå ind og ødelægge vores forløb lidt. Vi tænkte også at de kunne være med til at motivere de yngre børn, da de muligvis kendte nogle af sange og legene og så kunne være med til at lære det fra dem. 

De ting vi fik at vide af 6. klasse, efter vi havde lavet forløbet var:

· Fint til de små

· Pardans, lidt for meget for de små

· Det hele var godt, fordi at I selv deltog i det hele

· Synes at det var fint, i var med selv. Godt fundet på

· Måden at instruerer, var rigtig god. Viste hvad man skulle gøre. Forståeligt
· Meget sjovt

· Man burde selv kunne vælge sin dansepartner i polkaen

· Knoglesangen var skør x3

· Trommerne var sjove

· Polkadansen var det sjoveste x3

· Boogie woogie var sjovt

· I skal øve jer på at snakke og synge højere pga. trommerne

Vi bad dem give os en karakter i henhold til 13 skalaen og de skulle være ærlige. Vi fik karaktererne: 13-11-10-11-11-11-11-10-9-9-10=10,54 i gennemsnit.

Vi bad også børnehaveklasselæren Lisa om nogle kommentarer og vi fik følgende:

· Ros til jer for at få en ellers meget indadvendt dreng til at, deltage meget positivt i alle aktiviteterne og også få ham til at være med til at evaluere
· På trods af en stor flok og stor alders forskel kunne vi bevare roen, forklare og fordele dem ud så alle fik en dansepartner i polkaen

· Fik dem til at synge, hvilket det er sjældent de gør

· Fik det gjort så enkelt som muligt, med instruktioner af sange og lege

· Valgt nogle gode sange, som passede til både drenge og piger i den aldersgruppe

Vores evaluering af egen præstation:

Vi syntes ikke at vi havde forberedt os godt nok og at vi ikke havde kørt hele forløbet igennem. Vi havde heller ikke aftalt helt præcist hvem der skulle gøre hvad før selve dagen. Vi synes at vi burde have øvet forløbet igennem i en gymnastiksal først, så vi lettere kunne have set forløbet for os. Lena tog meget styring hvilket hun personligt mente, var lidt forkert, da Mikael og Harry ikke fik plads nok til også at styre forløbet. Dette mente Mikael og Harry dog ikke var tilfældet, da vi syntes at det fungerede rigtig godt, med Lena som den mest styrende af os, så der er ikke skete nogen forvekslinger. Vi følte at det program vi havde sammensat tidligere på dagen, rækkefølgen på sangene og aktiviteterne, fungerede rigtig godt. Vi havde nærmest ikke nogle problemer med at få børnene med, hverken de store eller små. 
Ud fra børnehaveklasselæren Lisa’ og 6. klasses evalueringer og kommentarer om os, mener vi at specielt eleverne var lidt for rosende og flinke med karaktererne. Dette kan dog skyldes at de var gode til at se det fra børnehavekl. og 1 kl. og ikke fra en 6 klasses synspunkt. Generelt er vi dog enige i de positive kommentarer som de kom med. Vi følte især at det var dejligt at alle børnene, var med til at danse og at der ikke var nogen sure miner. Vi er skam også meget glade for vores karakter (. Lisa’ kommentarer var vi generelt meget enige i. Vi var dog lidt overraskede over at hun slet ikke havde noget negativt at sige om vores praktiske proces. 

